La regidoria de Joventut i Infància i l'Associació Cultural Klavija organitzen una sessió de Micro Obert
12 de novembre 2019

![](/media/gysh14l5/81-cuerpo_micro-abierto-17-nov.jpg)  

L'Associació Musicocultural Klavija i la delegació de Joventut i Infància de l'Ajuntament de Sagunt organitzen una sessió de micro obert en la sala d'actes del Casal Jove. Un micro obert és un format de xicotetes actuacions (no més de 10 minuts) en el que una o diverses persones exposen el seu art, ja siga música, poesia, teatre, divulgació (tipus ‘xarrada TED’) o qualsevol art escènica d'interés per al públic. S'exigix un mínim de qualitat com a mostra de respecte cap al públic. És una plataforma per donar-se a conéixer o per assaciar les inquietuds d'actuar davant una audiència. Joventut recorda la necessitat de preparar l'actuació amb antelació.

L'esdeveniment tindrà lloc el 17 de novembre. A les 18.30 h serà l'obertura de portes i el començament del període d'inscripció, i a les 19 h començarà la sessió de micro obert. A part de l'equipament habitual també es podrà disposar d'una bateria i amplificació completa per a un grup de 5 integrants. Hi haurà un escenari gran i queda oberta la possibilitat de realitzar actuacions igual de breus, però en gran format com per exemple: un grup musical podrà interpretar un parell de cançons amb fins a cinc integrants, un grup de ball disposarà d'un escenari més ampli, per a grups de teatre, etc.  

Per participar serà necessari apuntar-se presencialment el dia de l'esdeveniment. L'organització pactarà l'ordre d'intervenció el mateix dia de l'actuació, tenint en compte els criteris artístics que millor convinguen al desenvolupament de l'espectacle. Les actuacions han de tindre un mínim de 3 minuts i un màxim de 10 minuts de representació. Les actuacions podran ser en qualsevol idioma i no podran incitar o fomentar la violència, el racisme, la xenofòbia, la discriminació sexual i qualsevol altra forma de discriminació que atempte contra la dignitat humana.​  

![](/media/i4oh1kit/81-micro-abierto-17-nov.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-i-l-associacio-cultural-klavija-organitzen-una-sessio-de-micro-obert/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-i-l-associacio-cultural-klavija-organitzen-una-sessio-de-micro-obert/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-i-l-associacio-cultural-klavija-organitzen-una-sessio-de-micro-obert/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-i-l-associacio-cultural-klavija-organitzen-una-sessio-de-micro-obert/)